MTLS กำไรไตรมาส 2/60 ทำ new high ตามคาดแนะซื้อ เป้า 42 บ.
MTLS กำไรสุทธิไตรมาส 2/60 ทำ new high ตามคาด แนะซื้อเป้า 42 บ.
10 ส.ค. 2560

บล.โนมูระ พัฒนสิน ระบุในบทวิเคราะห์วันนี้(10ส.ค.) ว่า บริษัท เมืองไทย ลิสซิ่ง จำกัด (มหาชน) หรือ MTLS  กำไรสุทธิ ไตรมาส 2/60 ที่ 571 ล้านบาท เป็นไปตามคาดการณ์ของเราและตลาด โดยยังคงทำจุดใหม่สูงสุดต่อเนื่อง ซึ่งกำไรเติบโตโดดเด่นถึง +90% เทียบช่วงเดียวกันของปีก่อน, +7% เทียบไตรมาสก่อหน้าผลักดันจากการเพิ่มขึ้นของสินเชื่อ
เนื่องจากการขยายสาขาเชิงรุก และการควบคุมค่าใช้จ่ายในการดำเนินงานที่ดี สำหรับใน 3Q17F เราคาดกำไรสุทธิยังคงเติบโตได้ดีทั้ง เทียบช่วงเดียวกันของปีก่อน, เทียบไตรมาสก่อหน้าและเดินหน้าทำจุดใหม่สูงสุด ผลักดันจากการเติบโตอย่างมากของสินเชื่อ ประกอบกับความสามารถในการควบคุมค่าใช้จ่ายในการดำเนินงาน จะสามารถชดเชยกับต้นทุนเงินทุนที่คาดจะทยอยปรับขึ้นตามอัตราดอกเบี้ยโลกที่เพิ่มขึ้น และ MTLS อยู่ในช่วงปรับโครงสร้างเงินทุนเป็นระยะยาวมากขึ้น
ยังคงคำแนะนำ BUY ที่ TP18F 42 บ. โดยยังชอบ MTLS จากคาดผลประกอบการยังเติบโตได้โดดเด่นต่อเนื่อง รวมถึงยังมีพอร์ตสินเชื่อมีคุณภาพ NPL ต่ำ มี Coverage ratio ในระดับสูงมาก